Ջոանա Մարի Բոյս

alt=Portrait of Joanna Mary Boyce and three family members, seated around a table.|thumb|Այս լուսանկարը Հ. Թ. Ուելլի «Զրույցի կտոր» նկարի ռեպրոդուկցիան է, որը պատկերում է Ջորջ Փրայս Բոյսին, Ջոն Քլայթոնին, Ջոանա Մարի Բոյսին և նկարչին՝ Հ. Թ. Ուելսին|181x181px
**Ջոանա Մարի Բոյս** (), բրիտանացի նկարիչ։ Կապված է պրեռաֆայելիտների հետ։ Հայտնի է նաև իր ամուսնական անունով՝ որպես **տիկին Ուելս** կամ որպես **Ջոանա Մարի Ուելս**։

Նա ստեղծել է պատմական թեմաներով մի շարք նկարներ, ինչպես նաև՝ դիմանկարներ ու ճեպանկարներ, հեղինակել է արվեստի քննադատության մի շարք հոդվածներ՝ ի պատասխան իր ժամանակակիցների քննադատություններին։ նա պրեռաֆայելիստ ջրանկարիչ Ջորջ Փրայս Բոյսի քույրն է։

## Կյանք
### Վաղ կյանք և կրթություն
Ջոանա Մարի Բոյսը ծնվել է Մաիդա Հիլլում, Լոնդոնում, գրավատների միջոցով հարստացած նախկին գինեվաճառ Ջորջ Բոյսի և վերջինիս կնոջ՝ Աննայի, ընտանիքում։

Նրա հոր և ավագ եղբոր՝ Ջորջ Փրայս Բոյսի աջակցության շնորհիվ կարողացել է վաղ և խիստ կրթություն ստանալ կերպարվեստի ոլորտում։ Նկարչության ֆորմալ դասեր սկսել է ստանալ տասնմեկ տարեկանից սկսած՝ ուսանելով Չառլզ Ջոն Մայլի Վիչելոյի մոտ։ Այդ ժամանակվանից սկսել է բազմաթիվ ճեպանկարներ պատկերել։ Տասնութ տարեկանում ընդունվել է Քերիի արվեստի ակադեմիան, այնուհետև սկսել է աշխատել Ջեյմս Մեթյու Լիի ղեկավարությամբ, Լոնդոնի Նյուման փողոցում։ 1855 թվականին նա ճամփորդել է դեպի Փարիզ, որտեղ սովորել է Տոմա Կուտուրի ստուդիայում։

## Պատկերասրահ

File:Joanna Boyce Rowena Offering the Wassail Cup to Voltigern 1856.jpg|alt=Half-body portrait of a young woman in medieval dress, holding a cup aloft in front of her|
File:Boyce Joanna The Departure.jpg|alt=Painting of a woman in medieval dress embracing a small child, while an older child and a man stand behind her.|
File:Boyce joanna sidneywells1855 oc tate.jpg|alt=Head and shoulders portrait of an infant boy wearing a white bib|
File:Boyce gretchen unfinished oc tate gallery.jpg|alt=Full-body portrait of a young woman with long blonde hair, in medieval dress|
File:Boyce bird of god 1861 0c.jpg|alt=Head and shoulders portrait of a young woman with red hair, a white robe, and white angel's wings|Ջոանա Մարի Բոյս,  *Աստծո թռչունը*, 1861


### Կարիերա
alt=|մինի|261x261փքս|''Էլգիվա'' (1855), յուղանկար, մասնավոր հավաքածու
Բոյսի աշխատանքների առաջին հրապարակային ցուցահանդեսը տեղի է ունեցել Գեղարվեստի թագավորական ակադեմիայում։ Չնայած Բոյսը ներկայացրել է երկու աշխատանք, նրա *Էլգիվա* կտավը գրավել է այնպիսի քննադատների ուշադրությունը, ինչպիսիք են Ջոն Ռասկինն ու Ֆորդ Մեդոքս Բրաունը։ Այդ աշխատանքում Բոյսը պատկերել է մոդել Լիզի Ռիդլիին անգլո-սաքսյան պատմական լեգենդի ողբերգական հերոսուհու կերպարում՝ հավանաբար հետևելով պրեռաֆայելիստ նկարիչ Ջոն Էվերեթ Միլլեի օրինակին, ով պատկերել է Էլգիվային դրանից ութ տարի առաջ։ Ցուցահանդեսից հետո Ռասկինը գովաբանել է Բոյսի նկարը.

Ողջ կերպարի շքեղությունը՝ գունատ ու մաքուր գույների գեղեցիկ պատկերը, իմ մտքում այս նկարը տեղավորում է ամենաբարձր ու խոստումնալիցների շարքում։ Այն դեռ չի հասել ամբողջական կետին... բայց այս կտավում նկարիչը, մշտապես նայելով դեպի Բնությունն ու իր սեփական ապրումները, կկարողանա արտահայտել դրանք։

Իր առաջին ցուցահանդեսից հետո Բոյսը շարունակել է իր կատարելագործումը բազմաթիվ ճեպանկարներում ու արվեստի փորձերում։ Նա 1857 թվականն անցկացրել է Իտալիայում և այդ տարվա դեկտեմբերին Հռոմում ամուսնացել է Նեհրի Թանվորթ Ուելսի հետ։ Բոյսն Իտալիայում անցկացրած ժամանակն օգտագործել է մի քանի այլ կտավներ նկարելով։ Արվեստագետի իր անհատական փորձը զարգացնելուն զուգահեռ նա նաև շարունակել է ուսումնասիրել ու վերլուծել իր ժամանակակիցների արվեստի գործերը։ Բոյսը մի քանի վերլուծականներ է տպագրել *Saturday Review* պարբերականում, որտեղ նա բարձրաձայնել է պրեռաֆայելիստների արվեստի ուղղության անկեղծությունն ու սկզբունքները, ինչպես նաև ընդգծել է Ջոն Ռասկինի դրական ազդեցությունը Անգլիայի արվեստի աշխարհի վրա։
մինի|''Մուլատ կնոջ գլուխը'' (1861). Ֆանի Էթոնի դիմանկարը

### Վերջին տարիներ
Բոյսի ուշ շրջանի աշխատանքներն ընդգրկում է *Մուլատ կնոջ գլուխը* աշխատանքը*,* որը ճամայկացի ներգաղթյալ և հայտնի նկարիչների բնորդուհի Ֆանի Էթոնի դիմանկարն է։

Բոյսը մահացել է 1861 թվականի հուլիսի 15-ին, իր երրորդ երեխայի ծնունդից հետո։ Նրա վերձին՝ *Աստծո թռչունը* աշխատանքը մնացել է նրա նկարակալի վրա։

## Ծանոթագրություններ

## Տես նաև
* Սոֆի Ժանժամբր Անդերսոն
* Մերի Մոզեր
* Ռեբեկա Սոլոմոն
* Հենրիետա Ուարդ

## Աղբյուրներ
* Bradbury, Sue. *Joanna, George and Henry: A Pre-Raphaelite Tale of Art, Love and Friendship*. London: The Boydell Press, 2012.
* Cherry, Deborah. *Painting Women: Victorian Women Artists*. Routledge, 1993.
* Marsh, Jan and Nunn, Pamela G. *Pre-Raphaelite Women Artists*. Manchester Art Gallery, 1998.
* Nunn, Pamela G."Making a Centre on the Margins" in *Re-Framing the Pre-Raphaelites*, Ellen Harding ed., Scolar Press, 1996: 43-60.
* Nunn, Pamela G. "Artist and Model: JMB's Mulatto," *Journal of Pre-Raphaelite Studies* 2.2 (Fall 1993): 12-15.

## Արտաքին հղումներ
* J. M. Boyce on Artnet
* Joanna Mary Boyce's sketchbooks in the British Museum

Կատեգորիա:19-րդ դարի անգլիացի նկարիչներ
Կատեգորիա:Անգլիացի նկարչուհիներ
Կատեգորիա:Բրիտանացի դիմանկարիչներ
Կատեգորիա:Բրիտանացի նկարչուհիներ
Կատեգորիա:Ծննդաբերելիս մահացածներ
Կատեգորիա:Կին արվեստագետներ
Կատեգորիա:Պրեռաֆայելիտներ